**TRADATA 2- Πρόγραμμα κατάρτισης δικηγόρων**

**για τα προσωπικά δεδομένα**

**Σεμινάριο στο Βουκουρέστι**

**Πρόσκληση υποβολής συμμετοχών**

Ο Δικηγορικός Σύλλογος Αθηνών επίσημα διαπιστευμένος φορέας στα όργανα της ευρωπαϊκής ένωσης, σε συνεργασία με το Ίδρυμα Ευρωπαίων Δικηγόρων (European Lawyers Foundation) και τους Δικηγορικούς Συλλόγους της Ιταλίας, Καταλονίας(Ισπανία), Γενικό Συμβούλιο Δικηγορικών Συλλόγων Ισπανίας, Ρουμανίας, Τσεχίας, Βελγίου και Παρισιού συμμετέχει στο ευρωπαϊκό πρόγραμμα TRADATA 2 **«Κατάρτιση δικηγόρων για τα προσωπικά δεδομένα– TRADATA 2” (JUST-JTRA-EJTR-AG-2020-101007426).**

Το Πρόγραμμα χρηματοδοτείται σε ποσοστό 90/100 από το Πρόγραμμα της Ευρωπαϊκής Επιτροπής για την Δικαιοσύνη και μόλις σε ποσοστό 10/100 από τον συμβεβλημένο Δικηγορικό Σύλλογο Αθηνών.

Το ευρωπαϊκό πρόγραμμα TRADATA 2 θα ασχοληθεί με τον Γενικό Κανονισμό Προστασίας Δεδομένων (ΕU General Data Protection Regulation- GDPR) και την κατάρτιση των δικηγόρων από όλους τους μετέχοντες δικηγορικούς συλλόγους στην σχετική ευρωπαϊκή νομοθεσία προστασίας δεδομένων Regulation EU 2016/679 και Directive (EU) 2016/680.

Θα πραγματοποιηθούν διασυνοριακά σεμινάρια κατάρτισης στις συμμετέχουσες χώρες και θα δοθεί ευκαιρία δικτύωσης με τους συμμετέχοντες δικηγόρους όλων των χωρών. Συνολικά θα γίνουν 12 σεμινάρια και δυο από αυτά θα πραγματοποιηθούν και στην Αθήνα.

Συντονιστής του Προγράμματος, **Νικόλαος Β.Κουτκιάς**, Επικεφαλής της Ελληνικής Αντιπροσωπείας στην CCBE.

Σε υλοποίηση του προγράμματος, θα πραγματοποιηθεί:

**-Σεμινάριο TRADATA 2 στο Βουκουρέστι στις 18 Νοεμβρίου 2022.**

Η παρούσα ανακοίνωση αφορά την πρόσκληση υποβολής συμμετοχών για το σεμινάριο αυτό το οποίο θα παρακολουθήσει **ένας (1) δικηγόρος**.

Στον δικηγόρο που θα επιλεγεί για να παρακολουθήσει καλύπτονται από το πρόγραμμα, ταξιδιωτικά έξοδα μέχρι του maximum ποσού των 400 ευρώ και έξοδα διαβίωσης μέχρι του maximum ποσού των 300 ευρώ (150 ευρώ ανά ημέρα-maximum 2 ημέρες), με την απαραίτητη προσκόμιση αποδείξεων στο Ίδρυμα Ευρωπαίων Δικηγόρων.

Σε αυτούς που θα παρακολουθήσουν τα σεμινάρια θα χορηγηθεί πιστοποιητικό από το Ίδρυμα Ευρωπαίων Δικηγόρων.

Τα σεμινάρια θα πραγματοποιηθούν στην Αγγλική γλώσσα και απαραίτητη προϋπόθεση είναι η πολύ καλή γνώση της Αγγλικής.

Σε περίπτωση που κάποιος επιλεγεί αποκλείεται η εκ νέου συμμετοχή του στο πρόγραμμα για τα σεμινάρια του εξωτερικού.

Καλούνται όσοι Δικηγόροι Αθηνών ενδιαφέρονται να συμμετάσχουν στα σεμινάρια «TRADATA 2» να αποστείλουν ηλεκτρονικά αίτηση συμμετοχής στο email tsiri.an@dsa.gr (κ. Τσίρη Αναστασία) **μέχρι τις 17 Οκτωβρίου 2022.**

Για την επιλογή αυτών που θα παρακολουθήσουν τα σεμινάρια θα πραγματοποιηθεί **την Τρίτη 18 Οκτωβρίου 2022 και ώρα 11.00** δημόσια κλήρωση στον ΔΣΑ(Ακαδημίας 60,10679 Αθήνα)